CELEX: 62013CN0614
Language: hr
Date: 2013-11-27 00:00:00
Title: Predmet C-614/13 P: Žalba koju su 27. studenoga 2013. podnijeli Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV protiv presude Općeg suda (četvrto vijeće) donesene 16. rujna 2013. u predmetu T-378/10, Masco Corp. i drugi protiv Europske komisije

25.1.2014   
            
            
               HR
            
            
               Službeni list Europske unije
            
            
               C 24/14
            
         Žalba koju su 27. studenoga 2013. podnijeli Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV protiv presude Općeg suda (četvrto vijeće) donesene 16. rujna 2013. u predmetu T-378/10, Masco Corp. i drugi protiv Europske komisije
   (Predmet C-614/13 P)
   2014/C 24/26
   Jezik postupka: engleski
   
      Stranke
   
   
      Žalitelji: Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV (zastupnici: D. Schroeder, Rechtsanwalt, S. Heinz, Rechtsanwältin, J. Temple Lang, Solicitor)
   
      Druga stranka u postupku: Europska komisija
   
      Zahtjev
   
   Žalitelji od Suda zahtijevaju da:
   
               —
            
            
               ukine presudu Općeg suda u predmetu T-378/10 u mjeri u kojoj se njome odbija njihov zahtjev za poništenjem članka 1. Odluke Komisije od 23. lipnja 2010. u predmetu COMP/39.092 — Oprema i pribor za kupaonice u mjeri u kojoj je njome utvrđeno da su žalitelji sudjelovali u trajnim sporazumima ili da su usklađeno djelovali „u sektoru opreme i pribora za kupaonice”;
            
         
               —
            
            
               poništi Odluku Komisije od 23. lipnja 2010. u predmetu COMP/39.092 — Oprema i pribor za kupaonice u mjeri u kojoj je njome utvrđeno da su žalitelji sudjelovali u trajnim sporazumima ili da su usklađeno djelovali „u sektoru opreme i pribora za kupaonice”;
            
         
               —
            
            
               naloži Komisiji snošenje pravnih troškova i ostalih izdataka žalitelja vezanih uz ovaj predmet; i
            
         
               —
            
            
               poduzme sve druge mjere koje Sud smatra prikladnima.
            
         
      Žalbeni razlozi i glavni argumenti
   
   Žalba sadrži dva žalbena razloga.
   Sukladno prvom žalbenom razlogu, Opći je sud pogrešno primijenio pravo time što je očito iskrivio dokaze i pogrešno primijenio pravne kriterije za utvrđenje da su žalitelji sudjelovali u jedinstvenoj, složenoj povredi koja obuhvaća keramičke proizvode.
   Sukladno drugom žalbenom razlogu, Opći sud je pogrešno primijenio pravo time što nije naveo dostatno obrazloženje za svoja utvrđenja.